**รายงานการประชุมสภาองค์การบริหารส่วนตำบลหัวไทร**

**สมัยประชุมสามัญ สมัยที่ 3 ประจำปี 2557**

**ครั้งที่ 2**

**วันที่ 14 เดือน สิงหาคม พ.ศ.2557**

**ณ ห้องประชุมองค์การบริหารส่วนตำบลหัวไทร**

**---------------------------**

**ผู้มาประชุม จำนวน 23 คน**(รวมเลขานุการสภาองค์การบริหารส่วนตำบล)

**ลำดับที่** **ชื่อ-สกุล** **ตำแหน่ง** **ลายมือชื่อ**

1. นายพิทยา สุทธิสมพร ประธานสภาฯ พิทยา สุทธิสมพร

2. นายสุพล ปานถาวร ส.อบต.ม.7 สุพล ปานถาวร

3. นางสุรางคณา แก้วเนียม ส.อบต.ม.10 สุรางคณา แก้วเนียม

4. นายสมมารถ ปราดจัน ส.อบต.ม.6 สมมารถ ปราดจัน

5. นางสุดา วงศ์พานิช ส.อบต.ม.8 สุดา วงศ์พานิช

6. นายดำรงค์ ทิพย์กองลาศ ส.อบต.ม.3 ดำรงค์ ทิพย์กองลาศ

7. นางปราณี วิเศษประไพ ส.อบต. ม.11 ปราณี วิเศษประไพ

8. นายกฤษณพงศ์ ดำชุม ส.อบต.ม.5 กฤษณพงศ์ ดำชุม

9. นายกัษวัฎ รักบัวทอง ส.อบต.ม.7 กัษวัฎ รักบัวทอง

10. นางจุฑามาศ แก้วจันทร์ ส.อบต.ม.4 จุฑามาศ แก้วจันทร์

11. นายพบ นวลปาน ส.อบต.ม.11 พบ นวลปาน

12. นายสำราญ หนูนาค รองประธานสภา อบต. สำราญ หนูนาค

13. นายอดิศักดิ์ แสงอุไร ส.อบต.ม.1 อดิศักดิ์ แสงอุไร

14. นายณรงค์ อักษรสมบัติ ส.อบต. ม.12 ณรงค์ อักษรสมบัติ

15. นางณิชา จันทร์ศรี ส.อบต.ม.2 ณิชา จันทร์ศรี

16. นายบุญรับ สีพุธสุข ส.อบต.,ม.9 บุญรับ สีพุธสุข

17. นางจุฑามาศ แก้วจันทร์ ส.อบต.ม.4 จุฑามาศ แก้วจันทร์

18. น.ส.นันทวรรณ จันทร์ใหม่ ส.อบต.ม.12 นันทวรรณ จันทร์ใหม่

19. น.ส.มาลี เพ็ชรกูล ส.อบต. ม.6 มาลี เพ็ชรกูล

20. นายสุชาติ พุ่มหมอ ส.อบต. ม.9 สุชาติ พุ่มหมอ

21 นายวีระศักดิ์ เขียวพะวงศ์ ส.อบต.ม.10 วีระศักดิ์ เขียวพะวงศ์

22. นายฤทธิชัย สังข์อุ่น ส.อบต.ม.2 ฤทธิชัย สังข์อุ่น

23. นายเสน่ห์ อ่อนเกตุพล เลขานุการสภา อบต. เสน่ห์ อ่อนเกตุพล

***ผู้เข้าร่วมประชุม จำนวน 3 คน***

**ลำดับที่** **ชื่อ-สกุล** **ตำแหน่ง** **ลายมือชื่อ**

1. นายสมบูรณ์ ขลุกเอียด นายก อบต. สมบูรณ์ ขลุกเอียด

2. ด.ต.จรูญ ทองเกียรติ รองนายก อบต. จรูญ ทองเกียรติ

3. นายทนงค์ กรุงไกรจักร รองนายก อบต. ทนงค์ กรุงไกรจักร

***-2-***

***ผู้ไม่มาประชุม จำนวน 2 คน***

**ลำดับที่** **ชื่อ-สกุล** **ตำแหน่ง** **หมายเหตุ**

1. นางกุลธิรัตน์ กาฬวัจนะ ส.อบต.,ม.1 ลา

2. นายพิศทยา พลายด้วง ส.อบต.,ม.4 ลา

**เริ่มประชุมเวลา 10.00 น.**

 เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุมจำนวน 23 คน(รวมเลขานุการสภาองค์การบริหารส่วนตำบล) ผู้เข้าร่วมประชุม จำนวน 3 คน และสมาชิกไม่มาประชุมจำนวน 2 คน เป็นอันว่าครบองค์ประชุม แล้วให้สัญญาณเรียกสมาชิกเข้าห้องประชุม โดย นายพิทยา สุทธิสมพร ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** -**เรื่องที่ประธานแจ้งต่อที่ประชุม**

ประธาน 1.1 การนัดประชุมสภาองค์การบริหารส่วนตำบล สมัยประชุมสามัญ สมัยที่ 3 ประจำปี 2557 ครั้งที่ 2 ในวันที่ 14 สิงหาคม 2557

 -ตามหนังสือที่ นศ 82401/ว044 ลงวันที่ 7 สิงหาคม 2557 ได้แจ้งนัดประชุมสภาองค์การบริหารส่วนตำบล สมัยสามัญ สมัยที่ 3 ประจำปี 2557 ครั้งที่ 2 ในวันที่ 14 สิงหาคม 2557 เวลา 10.00 น. เป็นต้นไป ณ ห้องประชุมองค์การบริหารส่วนตำบลหัวไทร เพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2558 ในวาระที่ 2 และในวาระที่ 3 ตามลำดับ ปรากฏตามระเบียบวาระการประชุมฯที่จัดส่งไปพร้อมกับสำเนารายงานการประชุมของคณะกรรมการแปรญัตติในการพิจารณาร่างข้อบัญญัติงบประมาณรายจ่ายประจำปีดังกล่าว เมื่อวันที่ 6 สิงหาคม 2557 และสมาชิกทุกท่านได้รับไปแล้ว

 -จึงแจ้งให้ทราบโดยทั่วกัน

 1.2 แจ้งการเสียชีวิตของนายนิคม ศรีหะรัญ อดีตผู้ใหญ่บ้าน หมู่ที่ 7 ตำบล หัวไทร และเคยเป็นสมาชิกสภาองค์การบริหารส่วนตำบลหัวไทรด้วย โดยจะฌาปนกิจศพ ในวันที่ 16 สิงหาคม 2557 ณ วัดหัวไทร หากสมาชิกท่านใดจะเข้าร่วมบำเพ็ญกุศลศพ นัดพร้อมกันในวันที่ 15 สิงหาคม 2557 เวลา 18.00 น. ณ บ้านลำคลอง หมู่ที่ 7 ตำบลหัวไทร

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 3 ประจำปี 2557 ครั้งที่ 1 เมื่อวันที่ 1 สิงหาคม 2557**

ประธาน -ตามสำเนารายงานการประชุมครั้งดังกล่าวที่ผ่านมา ซึ่งคณะกรรมการตรวจรายงานการประชุมฯได้ตรวจสอบไปแล้ว และได้จัดทำสำเนาปิดไว้ที่บอร์ดประชาสัมพันธ์หน้าห้องประชุมองค์การบริหารส่วนตำบล และห้องกิจการสภาองค์การบริหารส่วนตำบล เพื่อให้สมาชิกได้ตรวจดูนั้น ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

-3-

ที่ประชุม -รับรองรายงานการประชุมสภาองค์การบริหารส่วนตำบล สมัยสามัญ สมัยที่ 3 ประจำปี 25557 ครั้งที่ 1 เมื่อวันที่ 1 สิงหาคม 2557 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

**ระเบียบวาระที่ 3 กระทู้ถาม**

ประธาน -ไม่มี

**ระเบียบวาระที่ 4 เรื่องที่คณะกรรมการที่สภาองค์การบริหารส่วนตำบลตั้งขึ้นพิจารณาเสร็จแล้ว**

ประธาน **4.1 การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2558 ในวาระที่2 (ขั้นแปรญัตติ)**

 ⏺**สาระสำคัญ**

 ตามมติที่ประชุมสภาองค์การบริหารส่วนตำบลหัวไทร ในการประชุมสมัยสามัญ สมัยที่ 3 ประจำปี 2557 ครั้งที่ 1 เมื่อวันที่ 1 สิงหาคม 2557ได้รับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2558 และได้ตั้งคณะกรรมการแปรญัตติพร้อมทั้งได้กำหนดเวลาเสนอคำแปรญัตติต่อกรรมการแปรญัตติและระยะเวลาพิจารณาคำแปรญัตติที่คณะกรรมการแปรญัตติได้รับไว้แล้ว นั้น

 คณะกรรมการแปรญัตติได้ประชุมเพื่อพิจารณาคำแปรญัตติแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2558 เสร็จเรียบร้อยแล้ว เมื่อวันที่ 6 สิงหาคม 2557ปรากฏว่าไม่สมาชิกสภาองค์การบริหารส่วนตำบลหรือผู้บริหารฯท่านใดยื่นเสนอคำแปรญัตติภายในระยะเวลาที่กำหนดไว้ และคณะกรรมการแปรญัตติมีมติยืนยันตามร่างฉบับเดิม รายละเอียดปรากฏตามสำเนารายงานการประชุมของคณะกรรมการแปรญัตติฯ ที่จัดส่งให้สมาชิกทุกท่านไปพร้อมกับหนังสือแจ้งนัดประชุมฯไปแล้ว

 -ขอเชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้อง

เลขานุการสภา อบต. -⏺ **ข้อกฎหมาย/ระเบียบที่เกี่ยวข้อง**

 **-ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ. 2554**

 **ข้อ 51 กำหนดว่า**  ในการพิจารณาร่างข้อบัญญัติวาระที่สอง ให้ปรึกษาเรียงตามลำดับ ข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้นเว้นแต่ที่ประชุมสภาท้องถิ่นจะได้ลงมติเป็นอย่างอื่น

ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่มีการขัดข้องที่จะพิจารณาข้ออื่นๆต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้

-4-

ถ้าขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้

 เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้วให้ประธานท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน

 ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

ประธาน -ดังนั้น จึงสรุปว่า ในการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2558 ในวาระที่2 ไม่มีการแปรญัตติและแก้ไขแต่ประการใด โดยคณะกรรมการแปรญัตติได้มีมติยืนยันตามร่างข้อบัญญัติงบประมาณรายจ่ายฉบับเดิม

 -ขอเชิญสมาชิกเข้าที่ประชุม (ประธานนับองค์ประชุม ปรากฏว่ามีสมาชิกในที่ประชุม จำนวน 22 ท่าน (ไม่รวมเลขานุการสภาองค์การบริหารส่วนตำบล เป็นอันครบองค์ประชุม) และให้ที่ประชุมพิจารณาว่าจะเห็นด้วยกับคณะกรรมการแปรญัตติฯที่ให้ยืนยันตามร่างข้อบัญญัติงบประมาณรายจ่ายฉบับเดิมหรือไม่

 -จึงเสนอให้ที่ประชุมพิจารณาว่าจะลงมติเป็นอย่างอื่นหรือไม่

มติที่ประชุม -ลงมติเห็นด้วยกับคณะกรรมการแปรญัตติให้ยืนยันตามร่างข้อบัญญัติงบประมาณรายจ่ายฉบับเดิมด้วยมติเสียงข้างมาก (เห็นด้วย 21 เสียง และประธานงด ออกเสียง)

ประธาน -เมื่อที่ประชุมเห็นด้วยกับคณะกรรมการแปรญัตติฯเป็นอันว่าในวาระที่สอง (ขั้นแปรญัตติ) ที่ประชุมมีมติให้ยืนยันร่างข้อบัญญัติงบประมาณรายจ่ายประจำปีงบประมาณ พ.ศ. 2558 ตามร่างฉบับเดิม

 -และได้หารือให้ที่ประชุมพิจารณาว่าจะลงมติร่างข้อบัญญัติงบประมาณรายจ่ายประจำปีงบประมาณ พ.ศ. 2558 ในวาระที่สาม (ขั้นลงมติ) ต่อไปหรือไม่

นายสุชาติ พุ่มหมอ -เสนอให้สภาองค์การบริหารส่วนตำบลพิจารณาลงมติร่างข้อบัญญัติงบประมาณ

(สมาชิกสภา อบต.) รายจ่ายประจำปีงบประมาณ 2558 ในวาระที่สาม (ขั้นลงมติ) ในการประชุม ครั้งนี้ตามลำดับต่อไป

ประธาน -ไม่ทราบว่ามีสมาชิกท่านใดเสนอเป็นอย่างอื่นหรือไม่

ที่ประชุม -ไม่มี

ประธาน -เมื่อไม่มีสมาชิกท่านใดเสนอเป็นอย่างอื่นเพิ่มเติมเป็นอันว่าที่ประชุมมีมติให้ลงมติร่างข้อบัญญัติงบประมาณรายจ่ายประจำปีงบประมาณ พ.ศ.2558ในวาระที่สาม(ขั้นลงมติ) ตามลำดับต่อไป

 **4.2 การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2558 ในวาระที่สาม (ขั้นลงมติ)**

**-5-**

⏺**สาระสำคัญ**

 **-**ในวาระที่สอง(ขั้นแปรญัตติ) ไม่มีการแปรญัตติและที่ประชุมลงมติให้ยืนยัน ร่างข้อบัญญัติงบประมาณรายจ่ายประจำปีงบประมาณ พ.ศ.2558 ตามร่างฉบับเดิม และให้ที่ประชุมพิจารณาในวาระที่สาม(ขั้นลงมติ) ต่อไป

 **-**ขอเชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้อง

**เลขานุการสภา อบต.** ⏺ **ข้อกฎหมาย/ระเบียบที่เกี่ยวข้อง**

 **-ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ. 2554**

**-ข้อ 52 กำหนดว่า** การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติ หรือไม่

ประธาน -ได้เชิญสมาชิกเข้าที่ประชุม (ประธานนับองค์ประชุมใหม่อีกครั้งหนึ่ง ปรากฏว่ามีสมาชิกในที่ประชุม จำนวน22 คน (ยกเว้นเลขานุการสภาองค์การบริหารส่วนตำบล เป็นอันครบองค์ประชุม)

-จึงเสนอให้ที่ประชุมพิจารณาว่าจะลงมติให้ตราเป็นข้อบัญญัติงบประมาณรายจ่าย ประจำปีงบประมาณ พ.ศ. 2558 หรือไม่

มติที่ประชุม -ลงมติให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2558 ด้วยมติเสียงข้างมาก (เห็นด้วย21 เสียงและประธานงดออกเสียง)

**ระเบียบวาระที่ 5 เรื่องที่เสนอใหม่**

ประธาน -ไม่มี

**ระเบียบวาระที่ 6** **เรื่องอื่นๆ**

ประธาน -ขอเชิญนายกองค์การบริหารส่วนตำบลชี้แจงในเรื่องอื่นๆให้สมาชิกได้รับทราบต่อไป

นายสมบูรณ์ ขลุกเอียด -ได้กล่าวขอบคุณสมาชิกสภาองค์การบริหารส่วนตำบลทุกคนที่ได้พิจารณาร่าง

(นายก อบต.) ข้อบัญญัติงบประมาณรายจ่ายประจำปีงบประมาณ พ.ศ. 2558 ในวาระที่ 3

 โดยลงมติให้ตราเป็นข้อบัญญัติงบประมาณรายจ่ายประจำปีต่อไป ซึ่งการพัฒนาองค์การบริหารส่วนตำบลในด้านต่างๆจะดำเนินการตามข้อบัญญัติงบประมาณรายจ่ายฉบับนี้ทุกประการ และได้กำหนดนโยบายไว้ว่าในปีงบประมาณ พ.ศ. 2558 –พ.ศ. 2559 จะจัดหารถดับเพลิง จำนวน 1 คัน เพื่อเตรียมความพร้อมกรณีเกิดไฟไหม้ในเขตองค์การบริหารส่วนตำบลหัวไทรและใกล้เคียง

 -เรื่องการสูบน้ำของสถานีสูบน้ำด้วยไฟฟ้า บ้านหนองบอน หมู่ที่ 9 ตำบลหัวไทร ขณะนี้การไฟฟ้าส่วนภูมิภาคอำเภอหัวไทร ได้แจ้งค่ากระแสไฟฟ้าสำหรับเดือนกรกฎาคม 2557 มาแล้ว เป็นเงิน 33,000 บาท โดยทางกลุ่มฯผู้ใช้น้ำจะเป็นผู้เสียค่าใช้จ่ายเอง

-6-

 -และได้ขอฝากสมาชิกทุกท่านในการทำหน้าที่ในสภาองค์การบริหารส่วนตำบลขอให้ศึกษาข้อกฎหมาย ระเบียบและคำสั่งต่างๆที่เกี่ยวข้องกับองค์การบริหารส่วนตำบลด้วย เพราะจะได้รู้ถึงหน้าที่ของตนเองว่ามีอะไรบ้าง รวมทั้งข้อบัญญัติงบประมาณรายจ่ายประจำปี ขอให้ศึกษาให้ละเอียดหากมีข้อสงสัยให้สอบถามได้ และขอให้เข้าร่วมอบรมสัมมนาในหลักสูตรต่างๆที่เกี่ยวข้องกับสมาชิกเพื่อหาความรู้เพิ่มเติมด้วย เมื่อประชาชนมีข้อสงสัยจะได้ชี้แจงให้เข้าใจได้อย่างถูกต้อง ไม่ต้องมาสอบถามเฉพาะที่องค์การบริหารส่วนตำบล โดยทุกท่านเป็นตัวแทนของประชาชนอยู่แล้ว

ประธาน -เชิญสมาชิกในที่ประชุมเสนอเรื่องอื่นๆต่อไป

นายดำรค์ ทิพย์กองลาศ -ได้อภิปรายสนับสนุนการจัดหารถดับเพลิงตามที่นายกองค์การบริหารส่วนตำบล

 (สมาชิกสภา อบต.) ได้ชี้แจง และขอให้จัดหาให้ทันในสมัยนี้

นางสุดา วงศ์พานิช -ได้อภิปรายสนับสนุนการจัดหารถดับเพลิงเช่นเดียวกัน เพราะที่ผ่านมาเมื่อเกิด

(สมาชิกสภา อบต.) เพลิงไหม้ในเขตองค์การบริหารส่วนตำบลหัวไทร ต้องขอความร่วมมือจากเทศบาลตำบลหัวไทร และรถบรรทุกน้ำจากกำนันตำบลหัวไทร จึงจำเป็นที่องค์การบริหารส่วนตำบลจะต้องมีรถดับเพลิงเป็นของตนเอง

นายสุชาติ พุ่มหมอ -ได้ท้วงติงประธานที่อนุญาตให้สมาชิกอภิปรายในเรื่องการจัดหารถดับเพลิง เนื่อง

 (สมาชิกสภา อบต.) จากไม่อยู่ในระเบียบวาระ จึงขอให้นำไปหารือหรือพิจารณาในคราวต่อไป

ประธาน -ให้เสนอต่อที่ประชุมในคราวต่อไป และเชิญสมาชิกเสนอเรื่องอื่นๆ

นายอดิศักดิ์ แสงอุไร -เสนอเรื่องเหตุร้องเรียนกรณีผู้ที่อยู่อาศัย บ้านเลขที่ 388/2 หมู่ที่ 1 ตำบล

(สมาชิกสภา อบต.) หัวไทร ได้ประกอบอาชีพทำปลาเค็มจำหน่ายส่งกลิ่นเหม็นสร้างความเดือดร้อนให้ผู้ที่อยู่อาศัยบริเวณใกล้เคียงเป็นอย่างมาก จึงขอให้ผู้บริหารฯทำหนังสือแจ้งเตือนด้วย

นายบุญรับ สีพุธสุข -เรื่องการจัดเก็บค่ากระแสไฟฟ้าของสถานีสูบน้ำบ้านหนองบอน หมู่ที่ 9 ตำบล

(สมาชิกสภา อบต.) หัวไทร ขอให้สมาชิกแต่ละหมู่บ้านช่วยติดตามให้ผู้ที่ทำนา แต่ยังไม่ชำระค่า กระไฟฟ้าให้ด้วย โดยเก็บไร่ละ 100 บาท

นายกัษวัฎ รักบัวทอง -เสนอให้องค์การบริหารส่วนตำบลไปติดตั้งไฟฟ้าสาธารณะบริเวณหน้าสวนครู

(สมาชิกสภา อบต.) เสถียร หนูเกื้อ ที่ถูกขโมยสายไฟให้ด้วย

ประธาน -แจ้งให้ผู้ที่จะเข้าร่วมโครงการฝึกอบรมและศึกษาดูงานกับผู้นำชุมชน ในวันที่ 20-21 สิงหาคม 2557 ขอให้ส่งหลักฐานต่างๆให้กับนักพัฒนาชุมชนด้วย

 -ไม่ทราบว่ามีสมาชิกท่านใดเสนอเรื่องอื่นๆเพิ่มเติมอีกหรือไม่

ที่ประชุม -ไม่มี

ประธาน -เมื่อไม่มีสมาชิกท่านใดเสนอเรื่องอื่นๆเพิ่มเติมอีก จึงแจ้งว่าในการประชุม ครั้งถัดไปจะเป็นการประชุม สมัยสามัญ สมัยที่ 4 ประจำปี 2557 กำหนดไว้ เป็นเวลา 15 วัน ตั้งแต่วันที่ 1-15 พฤศจิกายน 2557 และได้กล่าวปิดประชุม

ปิดประชุมเวลา 11.00 น.

 (ลงชื่อ) ผู้บันทึกรายงานการประชุม

 (นายเสน่ห์ อ่อนเกตุพล )

 เลขานุการสภาองค์การบริหารส่วนตำบลหัวไทร

 (ลงชื่อ) ประธานกรรมการตรวจสอบรายงานการประชุม

 ( นางปราณี วิเศษประไพ )

 (ลงชื่อ) กรรมการตรวจสอบรายงานการประชุม

 ( นายพิศทยา พลายด้วง )

 (ลงชื่อ) กรรมการและเลขานุการตรวจสอบรายงานการประชุม

 ( นางกุลธิรัตน์ กาฬวัจนะ )

⏹การรับรองรายงานการประชุม

 ...............................................................................................................................................................

.....................................................................................................................................................................

 (ลงชื่อ)

 ( นายพิทยา สุทธิสมพร )

 ประธานสภาองค์การบริหารส่วนตำบลหัวไทร